Ulver (band)

**Ulver** er et eksperimentelt norsk band som startet som et folk/black metal-band i 1993. Senere har det gått over til å spille industrial metal, elektronisk musikk, synth-pop, psykedelisk rock, ambient, kunstrock, drone musikk og klassiske verk. To av utgivelsene *([[The Assassination of Julius Caesar]] (2017)* og *[[Sic Transit Gloria Mundi]] (2017))* har blitt omtalt som «mørk pop» og trekker på inspirasjon fra 80-tallets synthdrevne popmusikk. Bandet er i dag signert hos plateselskapet House of Mythology.

## Historie
Ulver ble stiftet av Kristoffer «Garm» Rygg (kjent fra blant annet Arcturus og Borknagar) i 1993. I 1997 møttes Kristoffer Rygg og Tore Ylwizaker, og sammen endret de sjangerretning for bandet. Med felles referanser i de mer eksperimentelle lydlandskap (som bandet Coil), begynte Ulvers periode som et rent studioband. Forfatteren og forleggeren Jørn H. Sværen (H press, England forlag) er tredje medlem i det som kan anses for å være kjernen i Ulver. 

I 1998 ga Ulver ut albumet *[[Themes From William Blake’s The Marriage of Heaven and Hell|Themes From Willian Blake's The Marriage of Heaven and Hell]]*, et verk på over to timer bygget på diktet *[[Giftermålet mellom Himmel og Helvete]]* av William Blake. Kristoffer Rygg har ved flere anledninger referert til Blake og skal være inspirert av verkene til dikteren. Ulver har hele tiden beveget seg i en mer og mer elektronisk retning. Det store bruddet kom i 1999/2000 da de ga ut *Metamorphosis EP* og *[[Perdition City]]* som hadde et større electronica-preg over seg enn de tidligere platene. I 2002 og 2003 produserte Ulver filmmusikk for de tre norske filmene *[[Svidd neger]]*, *[[Salto, salmiakk og kaffe]]* og *[[Uno (film)|Uno]]*, i tillegg til den svenske kortfilmen *[[Lyckantropen]]*.

I 2009 hadde bandet sin første live-opptreden. Dette skjedde på Litteraturfestivalen på Lillehammer etter lengre tids påtrykk fra forfatter Stig Sæterbakken, som var kreativ leder for festivalen. Ulver har siden den gang utviklet seg til å bli et fremtredende live-band, kjent for svært visuelle sceneshow. Kristin Bøyesen stod for bandets første live-visuals. I 2009 ble også den britiske komponisten og multiinstrumentalisten Daniel O'Sullivan medlem av gruppen. O'Sullivan forlot bandet etter albumet *Childhoods End*. I 2010 holdt de konsert på hovedscenen i Operaen i Oslo der den britiske kunstneren og performanceartisten Ian Johnstone og gitarist Christian Fennesz opptrådte. I 2013 utgav de bestillingsverket *[[Messe I.X-VI.X]],* skrevet for Tromsø Kammerorkester og orkestrert av komponist Martin Romberg.

Ole Alexander Halstensgård (Paperboys) har hele tiden vært fast medlem av det utvidede musikk-kollektivet Ulver. Perkusjonist og produsent Anders Møller (Kåre and the Cavemen, Kitchie Kitchie Ki-Me-O, Torgeir Waldemar), trommeslager Ivar Thormodsæther (Madcon, Røyksopp, Gorgoroth, Susanne Sundfør), gitarist Stian Westerhus og fiolinist og komponist Ole-Henrik Moe er i dag faste samarbeidspartnere i både studio og i live-sammenheng. 

Bandets tolvte studioalbum, *[[ATGCLVLSSCAP]]* (også kalt *The Zodiac album*) utkom i januar 2016. Tittelen er et akronym av de engelske ordene for de tolv stjernetegnene. I 2017 kom studioalbumet *[[The Assassination of Julius Caesar]].* Giovanni Lorenzo Berninis skulptur *Ratto di Proserpina* pryder coveret. I juni samme år opptrådte bandet for første gand i Australia som en av headlinerne på festivalen Dark Mofo på Tasmania. Konserten var eksklusiv for Asia og Australia, og bandet holdt kun to konserter, blant annet siste foreløpige fremførelse av verket *[[Messe I.X-VI.X]]* (2013) sammen med the Tasmanian Symphony Orchestra. Året etter hadde det sin første USA opptreden med to konserter ved Irving Plaza i New York City.

I april 2018 hadde Ulver residency ved Henie Onstad Kunstsenter. Laserkunstner Birk Nygaard stod for live-visuals. Han hadde også live-visuals på Ulvers foregående turné. De ga ut albumet *Flowers of Evil* våren 2020.

Bandet er blitt nominert til Spellemannprisen tre ganger: til Spellemannprisen 2002 i åpen klasse for albumet *[[Lyckantropen Themes]]* med filmmusikken til den svenske kortfilmen *Lyckantropen*, til Spellemannprisen 2003 i klassen elektronika for albumet *[[Teachings in Silence]]* bestående av de to EP-ene *[[Silence Teaches You How to Sing]]* og *[[Silencing the Singing]]* og til Spellemannprisen 2021 i åpen klasse for albumet *Scary Muzak*.

## Medlemmer
*Kristoffer «Garm» Rygg &ndash; Vokal, programmering (1993–)
*Tore Ylwizaker (også *Ylwisaker / Ylvisaker*) &ndash; Programmering, piano (1998–)
*Jørn H. Sværen &ndash; Misc. (2000–)
*Ole Alexander Halstensgård  &ndash; Programmering (2009 &ndash; )

### Faste samarbeidspartnere
*Anders Møller  &ndash; Perkusjon, produsent
*Ivar Thormodsæther   &ndash; Trommer
*Stian Westerhus   &ndash; Gitar
*Ole Henrik Moe   &ndash; Fiolin, diverse strengeinstrumenter.
*Kari Rønnekleiv   &ndash; Fiolin
*Suzanne "Sisi" Sumbundu &ndash; Vokal, backingvokal

### Tidligere medlemmer
*Daniel O'Sullivan &ndash; Gitar, bassgitar, piano, backingvokal (2009 &ndash; 2011/2012)
*Tomas Pettersen  &ndash;  Trommer (2009 &ndash; 2013)
*Hugh «Skoll» Mingay &ndash; Bass (1994&ndash;1998)
*Erik Olivier «AiwarikiaR» Lancelot &ndash; Trommer (1994&ndash;1998)
*Torbjørn Heimen «Aismal» Pedersen &ndash; Gitar (1994&ndash;1997)
*Håvard Jørgensen &ndash; Gitar (1993&ndash;1998, session: 2000, 2005)
*Knut Magne Valle &ndash; Gitar (1998)
*Stian &ndash; Gitar
*Grellmund (Sigmund Andreas Løkken)&ndash; Gitar (1993) (døde i Selvmord nyttårsaften 1997/1998)
*A. Reza &ndash; Gitar (1993)
*Robin Malmberg &ndash; Bass (1993)
*Carl-Michael «Exhurtum» Eide &ndash; Trommer (1993)

### Tidligere gjesteartister
*Vegard Sverre «Ihsahn» Tveitan
*Siri Stranger
*Attila Csihar
*Alexander Kloster-Jensen

## Diskografi
### Studioalbum

### EP-er

### Samlealbum

### Lydspor

## Referanser


## Eksterne lenker
* 
* 
* 
* Ulver hos Jester Records
* Ulver hos MySpace
*Øyre, Torgrim (12. april 2011). «Et av Norges mest utradisjonelle band?». *Dagbladet.no* *(norsk)*. Besøkt 24. januar 2020.
*Fossberg, Harald. (06. april 2017) «– Barna mine og foreldrene mener det er det beste jeg har gjort». *Aftenposten*. Besøkt 24. januar 2020.